गुरिंदर सिंह

बाबा गुरिंदर सिंह जी ढिल्लों, जिन्हें उनके अनुयायी बाबा जी के नाम से भी जानते हैं, राधा स्वामी सत्संग ब्यास (RSSB) के आध्यात्मिक प्रमुख हैं। वह हज़ूर महाराज चरन सिंह जी (महाराज सावन सिंह जी के पोते तथा सरदार बहादुर महाराज जगत सिंह जी के उत्तराधिकारी), जो इनके मामा जी थे, के निधन के बाद 10 जून 1990 को डेरा ब्यास के अगले अध्यात्मिक प्रमुख बने।  इस आध्यात्मिक संप्रदाय का मुख्यालय, जिसे डेरा बाबा जयमल सिंह कहा जाता है, उत्तर भारत में पंजाब के ब्यास शहर के पास ब्यास नदी के किनारे स्थित है, और यह 1891 से सत्संग का केंद्र रहा है। राधा स्वामी सत्संग ब्यास के केंद्र दुनिया भर में स्थित हैं।

जीवनी
बाबा गुरिंदर सिंह जी का जन्म 1 अगस्त 1954 को ढिल्लों जट सिख परिवार में हुआ था, जो राधा स्वामी सत्संग ब्यास के अनुयायी थे। उनके माता-पिता का नाम सरदार गुरमुख सिंह जी ढिल्लों और माता महिंदर कौर जी है। 

उन्होंने हिमाचल प्रदेश के शिमला हिल्स में द लॉरेंस स्कूल, सनावर में शिक्षा प्राप्त की,  और पंजाब विश्वविद्यालय, चंडीगढ़ से वाणिज्य में स्नातक की डिग्री प्राप्त की। 1990 में राधा स्वामी सत्संग ब्यास के अगले आध्यात्मिक प्रमुख के रूप में अपना नामांकन स्वीकार करने के लिए भारत वापस आने से पहले वह स्पेन में काम कर रहे थे। उनकी शादी श्रीमती शबनम कौर जी से हुई और उनके दो बेटे हैं, जिनका नाम गुरप्रीत सिंह ढिल्लों और गुरकीरत सिंह ढिल्लों है। गुरप्रीत सिंह ढिल्लों रेलिगेयर हेल्थ ट्रस्ट (आरएचटी) के सीईओ हैं।

आध्यात्मिक प्रवचन
पंजाब के ब्यास शहर में स्थित डेरा में संगठन के आध्यात्मिक प्रमुख हज़ूर बाबा जी का घर है। उनके प्रवचन सुनने के लिए, निर्धारित दिनों में आमतौर पर सप्ताहांत पर, भारी भीड़ आती है। वह भारत में राधा स्वामी सत्संग ब्यास के अन्य प्रमुख केंद्रों में भी सत्संग देते हैं।  वह अप्रैल-अगस्त के महीनों के दौरान भारत के बाहर विभिन्न राधा स्वामी सत्संग ब्यास केंद्रों के दौरे पर जाते है।

बाहरी कड़ियाँ
Radha Soami Satsang Beas
Science of the Soul Research Centre

सन्दर्भ
1954 में जन्मे लोग
जीवित लोग